open-index/open-wikipedia-markdown huggingface dataset:
קצת אחרת (אלבום של אבי מסיקה)

**קצת אחרת** הוא האלבום השלישי של המוזיקאי והזמר הישראלי אבי מסיקה, שיצא ב-6 בינואר 2006. האלבום כולל 13 שירים בהפקתו המוזיקלית של מסיקה. באלבום ישנם שיתופי פעולה עם אומנים מז'אנרים שונים, ביניהם: יהלי סובול, מושיק עפיה, רועי קאשי, רוי אדרי, בינת עמרם, שורטי, ג'ורג' טופוריה, זמרת האופרה אפרת רותם והסטנדאפיסטים מיקי גבע ושחר חסון.

## רשימת הקטעים באלבום

## קישורים חיצוניים

* מילים ואקורדים לשירי האלבום באתר שירונט
* מילים ואקורדים לשירי האלבום באתר tab4u
* רשימת שירי האלבום באתר charts

קטגוריה:אלבומי אבי מסיקה
מציאות מדומה (אלבום)

**מציאות מדומה** הוא אלבום הבכורה של המוזיקאי והזמר הישראלי אבי מסיקה, שיצא ב-6 במאי 2004. רוב השירים באלבום נכתבו, הולחנו והופקו על ידי מסיקה עצמו, ומתארחים באלבום אמנים נוספים, ביניהם: שי 360, יאנגי (כלא 6), דנידין ושורטי.

השיר "תני לי אהבה", שבוצע יחד עם חגי חייט וראובן המלאך (ראובן שמעון), הגיע למקום ה-11 במצעד הפזמונים העברי השנתי של גלגלצ.

## שירי האלבום

## קישורים חיצוניים

* מילים ואקורדים לשירי האלבום באתר שירונט
* מילים ואקורדים לשירי האלבום באתר tab4u
* רשימת שירי האלבום באתר charts

## הערות שוליים

קטגוריה:אלבומי אבי מסיקה
אמיר דדון (אלבום)

**אמיר דדון** הוא אלבום הבכורה של הזמר-יוצר והמלחין הישראלי אמיר דדון שיצא ב-26 באוגוסט 2010. האלבום כולל 12 שירים שנכתבו על ידי דדון, יהונתן גפן ויוצרים צעירים נוספים והולחנו כולם על ידי דדון עצמו. הסינגל "אור גדול" זכה למעל חמישה מיליון צפיות ביוטיוב.

## רשימת רצועות

## סינגלים

## קישורים חיצוניים

* הערוץ הרשמי ביוטיוב
* מילים ואקורדים לשירי האלבום באתר tab4u
* מילים ואקורדים לשירי האלבום באתר שירונט
* שירי האלבום באתר יוטיוב

קטגוריה:אלבומי בכורה מ-2010
קטגוריה:אלבומי אמיר דדון
קטגוריה:אלבומים בעברית
קטגוריה:אלבומי רוק ישראליים
קטגוריה:אלבומי חברת הליקון
ילדים גדולים (אלבום)

**ילדים גדולים** הוא האלבום השני של המוזיקאי והזמר הישראלי אבי מסיקה, שיצא ב-14 בספטמבר 2004. באלבום לקח מסיקה להיטי ילדות והפך אותם, בשיתוף פעולה עם אמנים נוספים (שורטי, מורן אהרוני, דנידין, ניקי גולדשטיין, כלא 6, רון שלום ואחרים), לשירי היפ הופ. האלבום משלב את הטקסטים המקוריים עם טקסט בסגנון ראפ בביט היפ הופ.

## שירי האלבום

## קישורים חיצוניים

* מילים ואקורדים לשירי האלבום באתר שירונט
* מילים ואקורדים לשירי האלבום באתר tab4u
* רשימת שירי האלבום באתר charts

קטגוריה:אלבומי אבי מסיקה
בלפר (סרט)

**בלפר** הוא סרט קולנוע ישראלי בבימויו של יגאל בורשטיין משנת 1978. הסרט מבוסס על הסיפור "נסיעתו האחרונה של רולידר" מאת יוסל בירשטיין.

## עלילה
שלמה בלפר, ילד חוץ שהגיע לקיבוץ  בעמק איילון לאחר שאביו ברח מהארץ, רוצה אף הוא ללכת בדרכי אביו שעושה עסקים בוונצואלה. הוא חולם על הרגע שבו אביו ישלח לו כרטיס טיסה, והוא יעזוב את הקיבוץ. בינתיים, הוא רובץ בחדרו ומסרב להצטרף לחיי הקהילה השיתופית.

יום אחד מופיע אביו בפתאומיות בקיבוץ. לאחר שהפסיד את כספו בעסקים, הוא חוזר לקיבוץ ומודיע לבנו שהוא אינו מעוניין בעסקים בארץ, והוא כאן כדי להישאר. בלפר כבר מתכנן לו ולאביו כיוונים חדשים של פעילות עסקית, אך האב רוצה לפרוש מעסקיו וליהנות מהשקט של הקיבוץ.

בלפר עוזב את הקיבוץ ומגיע לבית שמש, שם הוא מכיר בעלת בוטיק אופנה לאחר שהציעה לו טרמפ כשישב בתחנה מחוץ לקיבוץ. השניים מתאהבים, ובלפר מצטרף לעסקי הבנייה של אביה בחיפושו המתמיד אחר כסף ואושר. כל זה מתנגש עבורו עם טליה, אהבת נעוריו מהקיבוץ, שמתגרשת מבעלה לאחר שהוא שוכב עם חברת קיבוץ אחרת. טליה ובלפר מתאהבים ושוכבים, והיא מציעה לו לחזור ולהיות לצידה בקיבוץ. בלפר נע בין חלומות על עסקים וכסף והקיבוץ שיש לו כלפיו רגשות מעורבים, לבין אהבות שהוא בעצמו לא מצליח להחליט כיצד לנהוג בהן.

## קישורים חיצוניים

* דף הסרט בלפר באתר הרשמי של יגאל בורשטיין

קטגוריה:סרטים ישראליים משנת 1978
קטגוריה:הקיבוץ בתרבות ובאמנות: סרטים
קטגוריה:סרטי יגאל בורשטיין
תחנת בילינסון

**תחנת בילינסון** היא אחת מהתחנות בקו האדום כחלק מהדנקל. מיקומה ברחוב ז'בוטינסקי בפתח תקווה, צפונית לבית חולים בילינסון.

## הקמה
הקמת התחנה החלה בשנת 2009 והיא נפתחה בדצמבר 2011 כתחנת אוטובוסים בשלב הראשון וכחלק מרכזי בנתיב תחבורה ציבורית של הרחוב, עד להשקת הקו האדום באוגוסט 2023. בסמוך לתחנה הוקם מעבר משוקע שאורכו כ־600 מטר הכולל קטע מקורה באורך של כ־180 מטר מתחת לצומת בלינסון, פרויקט בו הושקעו כ-100 מיליון שקל.

בנובמבר 2014 פורסם כי ייסגר נתיב התחבורה הציבורית שהיה באזור התחנה ובמרכז הכביש, אחד מהסיבות לסגירת הנתיב הייתה שבציר נהרגו כ-21 אנשים מתאונות דרכים, על מנת לתת מענה תחבורתי ראוי הועברו הנתיבים בחזרה לצדדי הכביש ובנוסף גם היות מיקום המסלול שלו שאמור להיות מסלול הקו האדום בפתח תקווה. בדצמבר 2018 החלו עבודות הנחת המסילות והקמת תשתיות בשבילן.

בינואר 2020 פורסמו צילומי אוויר במסלול הקו בהם בין היתר תועדה התחנה והמסילות אשר מוקמות במקום.

בעקבות סיום הבנייה ומתן האישורים, נפתחה התחנה יחד עם שאר הקו האדום, בתאריך 18 באוגוסט 2023.

## מיקום
אזור התחנה מרכזי מאוד, ובסמוך לה שוכן הקניון הגדול בפתח תקווה, בית משפט השלום פתח תקווה, בית החולים בילינסון, והפארק הגדול בפתח תקווה בו נמצא, בין היתר, האגם האקולוגי של העיר.

בתחום המגורים התחנה נותנת מענה לרמת ורבר אשר תעבור ככל הנראה תהליך התחדשות עירונית ותוסיף כ־3,420 יחידות דיור חדשות בשכונה. מיקום התחנה וקרבתה לשכונה נלקח כשיקול בסיסי בעת הכנת התוכנית.

## קישורים חיצוניים

* פתיחת המעבר המשוקע ברחוב ז'בוטינסקי
* 

## הערות שוליים

בילינסון
קטגוריה:פתח תקווה: תחבורה
קטגוריה:כביש 481: תחבורה ציבורית
ארמון השלום

**ארמון השלום** בעיר האג שבהולנד הוא מקום מושבו של בית הדין הבין-לאומי לצדק של האו"ם. בארמון השלום נמצאים מספר מוסדות נוספים הקשורים למשפט בין-לאומי.
## היסטוריה
בניית הארמון החלה ב-1907, והוא נוסד במטרה לשמש עבור בית הדין הקבוע לבוררות, שהועבר אל המבנה ב-1913. באותה שנה הועברה אליו גם הספרייה לצדק בין-לאומי, הכוללת אוסף של כתבים ומסמכים רבים הקשורים למשפט בין-לאומי; בספרייה מאוחסנים גם כתבים מקוריים רבים, כגון עבודות של הוגו גרוטיוס וארסמוס מרוטרדם מתקופת הרנסאנס. ב-1922 הוזזה הספרייה לאגף צידי של המבנה, כדי לפנות מקום לבית המשפט לצדק בין-לאומי, שמושבו נקבע באותה שנה בחלק הקדמי של הארמון. ב-1923 הועברה לארמון גם האקדמיה למשפט בין-לאומי של האג (שנוסדה ב-1914).

משרדי קרן קרנגי, שנוסדה ב-1903 כדי לנהל את תרומותיו של אנדרו קרנגי לבניית הארמון, ממוקמים גם הם בארמון; הקרן נחשבת לבעליו הרשמיים של הארמון, והיא מנהלת ומשמרת אותו.

ב-2014 הוכנס הארמון לרשימת אתרי המורשת האירופיים של האיחוד האירופי.

## מוסדות בארמון השלום
*בית הדין הקבוע לבוררות (מאז 1913)
*ספריית ארמון השלום לצדק בין-לאומי (מאז 1913)
*בית הדין הקבוע לצדק (מאז 1922), ששמו הוחלף בהמשך לבית הדין הבין-לאומי לצדק (מאז 1946)
* (מאז 1923)
## קישורים חיצוניים

* 

קטגוריה:הולנד: ארמונות
קטגוריה:האומות המאוחדות: מבנים
קטגוריה:בית הדין הבין-לאומי לצדק
קטגוריה:האג: מבנים
קטגוריה:הולנד: אתרי מורשת לאומית
הד ירושלים

**הד ירושלים** היה שבועון אשר ראה אור בירושלים בשנים תרצ"ט 1939 – תש"ו 1946. נוסד ונערך על ידי העיתונאי שלום בן-ברוך (שווארץ), אשר היה עורכו עד שנת 1944 והסופר יהושע טן-פי. בשנת תש"ו, מגיליון 26, ראה אור בשם: "השבועון הארצישראלי והד ירושלים".

העיתון ביטא את תפיסות העולם והלך הרוח אופייני בקרב תומכי מפלגת "הציונים הכלליים" וארגוני הרוויזיוניסטים, בדומה לעיתון "הבוקר".

## הערות שוליים

קטגוריה:עיתונות בעברית
מטוויי בלנטר

**מטוויי איזאקוביץ' בלנטר** (ברוסית: **Матвей Исаакович Блантер**; 10 בפברואר 1903 – 27 בספטמבר 1990) היה מלחין סובייטי-יהודי. הלחין מספר רב של שירים כולל קטיושה.
בעל תואר אמן העם של ברית המועצות (1975), חתן פרס סטלין (1946) ובעל עיטור לנין (1973, 1983), עיטור אות הכבוד (1967) ותואר גיבור העמל הסוציאליסטי (1983).

## קורות חיים
מטוויי (מוטי) בלנטר נולד בעיירה הקטנה פוצ'פ בקרבת בריאנסק, אז בתחומי האימפריה הרוסית (כיום ברוסיה). אימו הייתה קרובת משפחה של שלמה מיכואלס.

לאחר מהפכת אוקטובר המשפחה עברה למוסקבה. בלנטר למד נגינת כינור, פסנתר והלחנה. לאחר סיום הלימודים, במהלך שנות ה-20 הוא היה מנהל מוזיקלי של מספר תיאטראות. בתקופה זו הוא גם כתב מספר מנגינות ואחת מהם - הפוקסטרוט "ג'ון גריי" זכתה לפופולריות רבה.

בשנות ה-30 הוא שינה את סגנון הכתיבה והחל לכתוב שירים לנושאים פטריוטיים-פוליטיים. בתקופה זו הוא החל שיתוף פעולה עם המשורר מיכאיל איסאקובסקי שביחד הם כתבו כ-20 שירים. אחד מהם נכתבה בשנת 1945 על אירועי מלחמת העולם השנייה אך קיבלה פופולריות רק בשנת 1960 לאחר שבוצע על ידי מארק ברנס.

בשנת 1938 חיבר בלנטר את הלחן המפורסם שלו לשיר קטיושה. באותה שנה בלנטר גם כתב "מארש כדורגל", מארש זה מושמע לפני תחילת כול משחק כדורגל ברוסיה עד היום. בסך הכל הוא כתב מוזיקה לכ-2000 שירים. בנוסף לשירים הוא כתב מוזיקה למספר סרטים, הצגות תיאטרון ואופרטות. בלנטר היה פעיל עד לשנת 1975.

בשנת 1983, בהיותו בן 80 הוא נעשה חבר בוועד האנטי-ציוני של הציבור הסובייטי. באותה שנה הוא קיבל מספר עיטורי ברית המועצות לכבוד יובל של 80.

מטוויי בלנטר נפטר ב-27 בספטמבר 1990 במוסקבה ונטמן בבית העלמין נובודוויצ'יה.

## קישורים חיצוניים

* אתר לזכרו כולל קובצי שירים
* 

קטגוריה:מלחינים יהודים סובייטים
קטגוריה:מעוטרי עיטור לנין
קטגוריה:יהודים מעוטרי גיבור העמל הסוציאליסטי
קטגוריה:מעוטרי עיטור אות הכבוד
קטגוריה:אמני העם של ברית המועצות
קטגוריה:אישים הקבורים בבית העלמין נובודוויצ'יה
קטגוריה:סובייטים שנולדו ב-1903
קטגוריה:סובייטים שנפטרו ב-1990
קיד אורי

**אדוארד "קיד" אורי** (באנגלית: **Edward "Kid" Ory **;  25 בדצמבר 1886 - 23 בינואר 1973) היה נגן טרומבון ומוביל הרכב אמריקאי, מחלוצי הג'אז.

## תולדות חייו
אורי נולד בחוות מטעים בדרום לואיזיאנה וניגן על בנג'ו. בגיל 21 עבר לניו אורלינס והיה לאחד מהנגנים הבולטים בג'אז המוקדם שהתפתח בעיר (עוד לפני שבאדי בולדן גיבש את הסוגה). הוא שילב את יכולתו הקצבית שצבר בנגינה על הבנג'ו לנגינה ייחודית בטרומבון.

מ-1911 הנהיג הרכב שמשך את הנגנים הטובים ביותר בעיר, בהם ג'ו "קינג" אוליבר ולואי ארמסטרונג, תוך יצירת "הרכב משולש" ובו מנגן טרומבון את תפקיד הבס הקצבי מאחורי חצוצרה (או קורנית) וקלרינט.

ב-1919 עבר ללוס אנג'לס וב-1921 הקליט את הקטעים "Ory's Creole Trombone" ו-"Society Blues", הקלטות הג'אז הראשונות שנערכו בחוף המערבי. הוא הופיע בעיר בהצלחה עם להקתו "Kid Ory's Sunshine Orchestra".

ב-1925 עבר לשיקגו והשתלב בסצנת הג'אז המקומית בה שיתף פעולה עם ארמסטרונג, "קינג" אוליבר, ג'לי רול מורטון, בסי סמית, מא רייני ועוד. בין הנגנים הצעירים שטיפח בשיקגו נמנים בני גודמן וצ'ארלי מינגוס.

במהלך השפל הגדול לא הופיע אורי ולא הקליט. ב-1942 החל להנהיג את אחת מתזמורות הג'אז-ניו-אורלינס הבולטות ותרם להחייאת הסגנון. ב-1966 פרש להונולולו, הוואי, שם נפטר ב-1973.

## קישורים חיצוניים

* קיד אורי באתר redhotjazz
* 
* 

## הערות שוליים

קטגוריה:אמריקאים ילידי לואיזיאנה
קטגוריה:מנצחים אמריקאים
קטגוריה:אמני קולומביה רקורדס
קטגוריה:נגני ג'אז: טרומבוניסטים
קטגוריה:מובילי ביג בנד
קטגוריה:מוזיקאים אמריקאים
קטגוריה:אמריקאים שנולדו ב-1886
קטגוריה:אמריקאים שנפטרו ב-1973
מסלול הליוצנטרי

[300px|ממוזער|שמאל|[מערכת השמש. ניתן לראות את מסלוליהם ההלויוצנטריים של כל כוכבי הלכת (לא בקנה מידה).]]
**מסלול הליוצנטרי** (באנגלית: **Heliocentric orbit**) הוא מסלול סביב השמש (הליו - helios, ביוונית עתיקה: השמש; צנטרי - centric, ביוונית עתיקה: מרכז). כל כוכבי הלכת, השביטים והאסטרואידים במערכת השמש שלנו נמצאים במסלולים הליוצנטריים, כמו גם לא מעט גשושיות ופסולת חלל. ירחי כוכבי הלכת לעומת זאת אינם נמצאים במסלולים הליוצנטריים אלא במסלולים סביב כוכב הלכת שלהם. החריג היחיד במקרה זה הוא הירח של כדור הארץ, שהוא הירח היחיד במערכת השמש שמהירותו סביב השמש (קרוב ל-30 ק"מ בשנייה) גדולה ממהירותו סביב כוכב הלכת שלו (כדור הארץ, מעט יותר מק"מ אחד בשנייה),' כך שניתן לטעון כי מסלולו של הירח הוא קודם כל הליוצנטרי.

נקודות האפסיד במסלול הליוצנטרי נקראות אפהליון ופריהליון.

מסלול הליוצנטרי פנימי הוא מסלול הליוצנטרי הנמצא בתוך מסלולו ההליוצנטרי של כדור הארץ, לדוגמה מסלול של נוגה. מסלול הליוצנטרי חיצוני הוא מסלול הליוצנטרי הנמצא מחוץ למסלולו ההליוצנטרי של כדור הארץ, לדוגמה מסלולו של מאדים.

אף על פי שנוח לחשוב על מסלול סביב השמש, למעשה הגופים במערכת השמש, כולל השמש עצמה, מקיפים למעשה את מרכז המסה של מערכת השמש. תופעה דומה במערכות שמש רחוקות מאפשרת את זיהויים של כוכבי לכת חוץ-שמשיים על ידי שיטת המהירות הרדיאלית (Radial velocity method), דהיינו השפעת כוכב הלכת על מהירותו של כוכב האם. 

## ראו גם
* מערכת השמש
* מסלול גאוצנטרי

## הערות שוליים

קטגוריה:מדעי החלל
קטגוריה:מערכת השמש
קטגוריה:מסלולים סביב כדור הארץ
יונה מרצבך

הרב **יונה (יוליוס) מרצבך** (גרמנית: Julius Merzbach; כ"ב בתשרי תרס"א, אוקטובר 1900 – י"ח בתשרי תשמ"א, ספטמבר 1980) היה רב העיר דרמשטאדט בגרמניה, ולאחר עלייתו לישראל מראשי ישיבת קול תורה ומעורכי האנציקלופדיה התלמודית. בהשכלתו היה גם ד"ר למתמטיקה.

## ביוגרפיה
נולד בברלין למשה וקיילא מרצבך. למד בבית המדרש לרבנים בברלין אצל הרב דוד צבי הופמן, הרב אברהם אליהו קפלן והרב משה אוירבך. לצד הלימודים התורניים למד גם באוניברסיטת מרבורג, שם השלים דוקטורט במתמטיקה בהנחייתו של אברהם הלוי פרנקל, בשנת תרפ"ה (1925). באותה שנה, החל לכהן כרבה של הקהילה האורתודוקסית הנפרדת בעיר דרמשטאדט, שאליה היו כפופות עשרות קהילות כפריות במדינה העממית הסן. בשנת תרפ"ו (1926) נישא להלנה עלא בת אהרן שמואל וברטה בילא קובר (אחיינית רבו הרב משה אוירבך). הצטרף למועצת גדולי התורה. 

בט"ו באדר תרצ"ט (1939) עלה לארץ ישראל. התגורר בשכונת בית וגן בירושלים. היה מראשי ישיבת קול תורה ומסר שיעורים לשיעור ב' בישיבה הקטנה. כמו כן היה מעורכיה של האנציקלופדיה התלמודית.

## משפחתו
* בנו הבכור, הרב אהרן שמואל - חתנו של השופט יצחק קיסטר
* בנו הרב דוד צבי (נפטר בכ"ב בכסלו ה'תשפ"ג) - חתנו של הרב רפאל ברוך טולדנו ואביו של הרב משה מרצבך ששימש כר"מ בישיבת קול תורה לצעירים
* בתו  שרה (נפטרה בא' באדר ה'תשע"ח, 16 בפברואר 2018) - אשת הרב חיים פרידלנדר
* בתו יהודית (נפטרה בו' בשבט ה'תשפ"ג 28 ינואר 2023) - אשת הרב יעקב יהודה גלוסקינוס
* בתו שושנה - אשת הרב חיים מצגר, הרב של נווה ירושלים

## לקריאה נוספת
* בנימין שלמה המבורגר, **הרב יונה מרצבך, פרקי חיים – דרכו ופעליו**, מכון מורשת אשכנז, בני ברק תשס"ד.
* הרב יונה מרצבך, **עלה יונה**, בני ברק ה'תשמ"ט.

## קישורים חיצוניים
* הספר על הרב יונה מרצבך, באתר מכון מורשת אשכנז
* ר' יונה מרצבך, '"והארץ לעולם עומדת": כפשוטו של מקרא או רק לפנים', '''אור ישראל''', נט (תשע) עמ' י-יח (המאמר פורסם לראשונה ב**דגלנו**, חשון-כסלו תשל"ו). - על אימוץ מודל היקום לפי קופרניקוס ביהדות

## הערות שוליים

קטגוריה:רבני ישיבת קול תורה
קטגוריה:רבנים אורתודוקסים גרמנים
קטגוריה:משפחת צבי בנימין אוירבך
קטגוריה:בית וגן: רבנים
קטגוריה:ישראלים ילידי גרמניה
קטגוריה:אנשי העלייה החמישית
קטגוריה:בוגרי בית המדרש לרבנים בברלין
קטגוריה:חברי מועצת גדולי התורה של אגודת ישראל
קטגוריה:עורכי האנציקלופדיה התלמודית
קטגוריה:יהודים הקבורים בהר המנוחות
קטגוריה:משפחת מרצבך
קטגוריה:ישראלים שנולדו ב-1900
קטגוריה:ישראלים שנפטרו ב-1980
ענבי זעם (סרט)

[שמאל|ממוזער|200px|[ג'יין דארוול, אמא ג'ואד]]
שמאל|ממוזער|200px|משאית המשפחה חוצה מאריזונה לקליפורניה
**ענבי זעם** (כותר מקורי בארץ ישראל: **פרי הזעם**) הוא סרט קולנוע אמריקאי משנת 1940 המבוסס על רומן באותו שם מאת ג'ון סטיינבק. את הסרט ביים ג'ון פורד (שזכה עבורו בפרס אוסקר לבמאי הטוב ביותר) והפיק דריל זאנוק. הסרט היה מועמד לפרס אוסקר לסרט הטוב ביותר. בשנת 1989 נכלל הסרט בין 25 הסרטים הראשונים שנבחרו לארכיון הסרטים הלאומי של ארצות הברית כבעלי תרומה תרבותית, היסטורית או סרטים משמעותיים מבחינה אסתטית. בשנת 1998 דורג הסרט במקום ה-21 ברשימת מאה שנים... מאה סרטים של מכון הסרטים האמריקאי, בשנת 2007 ירד למקום ה-23.

## עלילה

עלילת הסרט מספרת על מסעה של משפחת ג'ואד המורחבת בימי השפל הגדול מן החווה החקלאית אותה עיבדו ובה התגוררו כאריסים באוקלהומה ואותה נאלצו לנטוש עקב סופות "קערת האבק" אל חיים חדשים בקליפורניה. בעוד חלקו הראשון של הסרט הכולל את יציאתם של בני המשפחה מאוקלהומה, מסעם והשתכנותם במחנה-מעבר ("הוברוויל") נאמן לספר, חלקו השני של הסרט משנה את עלילת הספר ואת אווירתו. בעוד הספר מדגיש את אווירת הייאוש וחוסר היכולת של המשפחה להתמודד עם הקפיטליזם הדורסני ומסתיים באבדון, סופו של הסרט פתוח ואופטימי יותר.

## ההפקה
יצירת הסרט, שהתבסס על רומאן שנחשב בארצות הברית לכמעט קומוניסטי, על ידי זאנוק ופורד שנחשבו ליוצרים שמרנים וימניים היה מפתיע. גם ההטפה השמאלית והדתית הקיימת בספר רוככה בסרט ומספר מונולוגים ודיאלוגים פוליטיים ומוסריים מרכזיים נעדרים ממנו.

הסרט צולם במהלך אוקטובר ונובמבר 1939 באתרי התרחשות כגון כביש 66, עיירות באוקלהומה, ניו מקסיקו, עמק סן פרננדו בקליפורניה והפארק הלאומי פטריפייד פורסט באריזונה.

הפסקול נכתב על ידי אלפרד ניומן ונעימת השיר "Red River Valley" חוזרת ומלווה אותו.

## שחקנים עיקריים
* הנרי פונדה - טום ג'ואד
* ג'יין דארוול - אמא ג'ואד
* ראסל סימפסון - אבא ג'ואד
* ג'ון קארדין - ג'ים קייסי, מטיף
* צ'רלי גרפווין - סבא
* זפי טיבורי - סבתא
* דוריס בודאון - חבצלת השרון
* או. זי. וויטהד - אל ג'ואד
* שירלי מיילס - רותי ג'ואד

## פרסים ומועמדויות
* ג'ון פורד - פרס אוסקר לבמאי הטוב ביותר
* ג'יין דארוול - פרס אוסקר לשחקנית המשנה הטובה ביותר על תפקידה כאמא ג'ואד
* הנרי פונדה - מועמד לפרס אוסקר לשחקן הטוב ביותר על תפקידו כטום ג'ואד
* דריל זאנוק ונאנאלי ג'ונסון - מועמד לפרס אוסקר לסרט הטוב ביותר
* נאנאלי ג'ונסון - מועמד לפרס אוסקר לתסריט המעובד הטוב ביותר
* מועמדויות לפרסי אוסקר לעריכה ולהקלטת קול

## קישורים חיצוניים

* 

## הערות שוליים

קטגוריה:השפל הגדול
קטגוריה:סרטי 1940
קטגוריה:סרטי דרמה אמריקאיים
קטגוריה:סרטי הנרי פונדה
קטגוריה:סרטי פוקס המאה ה-20
קטגוריה:סרטים בשימור ספריית הקונגרס
קטגוריה:ענבים בתרבות
קטגוריה:סרטים המבוססים על רומנים אמריקאים
קטגוריה:סרטים שצולמו באריזונה
יונאגוני

**יוֹנָאגוּנִי** (ביפנית: 与那国島; באוקינאווית: ユナグニ), או **דוֹנָאן** (ביונאגונית: どぅなん), הוא אי בשוליו הדרומיים של ים סין המזרחי מקבוצת איי יָאאֶיָאמָה. זהו האי המערבי ביותר ביפן, 108 ק"מ מחופי טאיוואן, ובו מתגוררים 1,700 תושבים.

## היסטוריה
בעידן הקרח האחרון היה יונאגוני חלק מיבשת אסיה גופא.

במאה ה-12 נכלל האי בשטחי ממלכת ריוקיו. עם הפלישה היפנית במאה ה-17 עבר האי לתחומי האן סצומה, ובתקופת מייג'י, בשנת 1879, הוא שולב רשמית תחת שלטון האימפריה היפנית. לאחר מלחמת העולם השנייה היה יונאגוני תחת כיבוש אמריקאי, ובשנת 1972 הוא הוחזר ליפן, מאז הוא משתייך מנהלית למחוז אוקינאווה.

ב-4 במאי 1998 פקדה את האי רעידת אדמה תת-ימית שזרעה בו הרס

## גאוגרפיה
שמאל|ממוזער|250px|כף איריזאקי
שטחו של יונאגוני הוא 28.91 קמ"ר, ובתחומו שוכנת העיירה יונאגוני, שנחלקת לשלושה אזורים: סונאי, קובורה והיגאווה. הטמפרטורה השנתית הממוצעת באי היא 23.9°C וכמות המשקעים השנתית הממוצעת היא 3,000 מ"מ. אורכו של קו החוף באי הוא 27.5 ק"מ.

כף איריזאקי בקצהו המערבי היא הנקודה המערבית ביותר ביפן. בנקודה זו ניצב מגדלור ושלט המורה על היותה של הנקודה מערבית ביותר. מנקודה זו ניתן לראות את חופי טאיוואן ביום בהיר.

### המבנה התת-ימי ביונאגוני
שמאל|ממוזער|250px|טרסה מרכזית במונומנט של יונאגוני
בשנות ה-80 של המאה ה-20 גילו צוללנים מבנה סלעי מרשים מתחת למים לאורך חופו הדרומי של האי. המבנה הידוע בכינוי המונומנט של יונאגוני  כולל טרסות אבן דמויות מדרגות עם צדדים שטוחים ופינות חדות. לא מעט חוקרים מאמינים שזהו מבנה מעשה ידי אדם אך מרבית החוקרים מתייחסים אליו כתוצר (מישק) של גאולוגיה טבעית.

### בעלי חיים
האי הוא בית הגידול הטבעי היחיד בעולם של גזע הסוס יונאגוני. כמו כן, האי הוא מקור משיכה לצוללנים בשל דגי הפטיש המתקבצים באזור בחורף.

## תרבות
המשקה הנזאקה, אוואמורי (משקה אלכוהולי המזוקק מאורז) המכיל 60% אלכוהול בנפח, מיוצר באופן בלעדי באי.

## קישורים חיצוניים

## הערות שוליים

קטגוריה:איי ריוקיו
קטגוריה:מחוז אוקינאווה: איים
כדורגל באולימפיאדת בייג'ינג (2008)

**[[אולימפיאדת בייג'ינג (2008)]]** נערכה בבייג'ינג, סין. תחרויות הכדורגל נערכו בין ה-7 באוגוסט ל-23 באוגוסט 2008. בטורניר הגברים השתתפו 16 נבחרות, ובטורניר הנשים השתתפו 12 נבחרות לאומיות.

## אצטדיונים

## טורניר הגברים
התחרות הייתה פתוחה לנבחרות עד גיל 23 תוך אפשרות חיזוק על ידי 3 כדורגלנים מבוגרים יותר.

התחרות הייתה מתוכננת ל-16 נבחרות. להלן ההקצאה:

* אירופה - 4 מקומות (51 נבחרות העפילו לתחרות), העפלה בהתאם לתוצאות של אליפות אירופה בכדורגל עד גיל 21 - 2007.
* אפריקה - 3 מקומות (40 נבחרות נרשמו), הפעלה דרך תחרות העפלה
* אסיה - 3 מקומות (24 נבחרות נרשמו), הפעלה דרך תחרות העפלה
* אמריקה הדרומית - 2 מקומות  (10 נבחרות נרשמו), הפעלה דרך אליפות דרום אמריקה לנבחרות עד גיל 20
* אמריקה הצפונית - 2 מקומות (8 נבחרות נרשמו), הפעלה דרך תחרות העפלה
* אוקיאניה - 1 - (6 נבחרות נרשמו), הפעלה דרך תחרות העפלה
* המדינה המארחת - 1

### הנבחרות שהעפילו

### בית א'

### בית ב'

### בית ג'

### בית ד'

### שלב הנוקאאוט

### כובשים מצטיינים
;ארבעה שערים
*  ג'וזפה רוסי

;שלושה שערים
*  מוסא דמבלה
*  ויקטור אובינה

## הדירוג הסופי

## טורניר הנשים
### הנבחרות שהעפילו
נערכו תחרויות העפלה.

* 3 - UEFA - במקום תחרות העפלה סוכם שנציגים יהיו גרמניה (אלופת העולם) ונורווגיה (סגנית).
* 2 - AFC - נערכה תחרות בהשתתפות 14 נבחרות
* 1 - CAF - נערכה תחרות בהשתתפות 21 נבחרות
* 2 - CONCACAF - נערכה תחרות בהשתתפות 18 נבחרות
* 1 - CONMEBOL - הוסכם שברזיל כאלופת היבשת תהיה הנציגה. 
* 1 - OFC - נערכה תחרות בהשתתפות 2 נבחרות
* 1 - נציגה נוספת נקבעה במשחק בין נציגת CONMEBOL וCAF- ברזיל זכתה.
* 1 - המדינה המערכת 

### בית א'

### בית ב'

### בית ג'

### דירוג הנבחרות במקום השלישי

### שלב הנוקאאוט

### כובשות מצטיינות
;חמישה שערים
*  כריסטיאן רוזריה

;ארבעה שערים
*  אנג'לה האקלס

;שלושה שערים
*  מרטה ויירה דה סילבה
*  הומארה סאווה
*  לוטה שלין
### הדירוג הסופי

## קישורים חיצוניים

* נתונים מאתר rsssf
* נתונים מאתר אולימפי
* נתונים מאתר פיפ"א - תחרות הגברים
* נתונים מאתר פיפ"א - תחרות הנשים
* נתונים מאתר transfermarkt
* משחק הגמר בתחרות גברים - נתונים מפורטים
* משחק הגמר בתחרות הנשים - נתונים מפורטים
*דו"ח טכני של פיפ"א

*
2008
קטגוריה:ענפי ספורט באולימפיאדת בייג'ינג (2008)
פדינגטון (שכונה)

שמאל|ממוזער|250px|צומת הרחובות קרייבן וספרינג, שכונת פדינגטון.
שמאל|ממוזער|250px|כנסיית סינט ג'יימס, ליד גינות סאסקס.
**פדינגטון** (באנגלית: **Paddington**) היא שכונה בצפון-מערב רובע הסיטי של וסטמינסטר, בלונדון.

## היסטוריה
האזכור הראשון לשם פדינגטון (Padington) הוא משנת 1056, אז הוא נזכר ככפר במידלסקס. בתנופת ההתפתחות של העיר לונדון במאות האחרונות, נבלעה פדינגטון בתחומי העיר והפכה לשכונה בה. עדות לכך ניתן למצוא בדברי היסטוריון משנת 1773 שקבע כי לונדון התפשטה לכדי הכלה של שתי ערים, ישוב עירוני אחד ו-46 כפרים, כאשר פדינגטון ושכונת מרילבון הסמוכה הם שניים מכפרים אלו.

## גאוגרפיה
פדינגטון שוכנת מצפון להייד פארק, כשגבולה הדרומי הוא רחוב בייזווטר ושכונת בייזווטר. מכיוון מזרח היא מתוחמת על ידי הדרך הרומית העתיקה אשר חיברה את לונדון ממרבל ארץ' למערב אנגליה וצפון ויילס, לימים כביש A5, רחוב אג'וור (Edgware). גבולה המערבי של השכונה הוא רחוב לדברוק גרוב (Ladbroke Grove), או כביש B450, גבולותיה הצפוניים הם רחוב ווסטווי (Westway) כביש A40 ושדרת סת'רלאנד (Sutherland).

## אתרים בעלי חשיבות
* תחנת הרכבת פדינגטון
* בית החולים סנט מרי
* **כנסיית סנט ג'יימס**
* **תחנת המשטרה פדינגטון גרין** - תחנת משטרה ברמת אבטחה גבוהה מהחשובות בבריטניה, זאת משום שאסירים ביטחוניים מוחזקים ונחקרים בה.
* **פרויקט פדינגטון ווטרסייד** - פרויקט פיתוח למגורים ועסקים באזור תחנת הרכבת.

## רחובות עיקריים
* רחוב אג'וור (Edgware), כביש ה-A5.
* כביש ווסטווי (Westway), כביש ה-A40.
* רחוב הארו (Harrow), כביש ה-A404.
* רחוב ווסטבורן (Westbourne) ורחוב בישופס ברידג' (Bishop's Bridge), כביש ה-A4206.
* רחוב פרייד (Pread), כביש ה-A4205.
* רחוב סאסקס גרדנס (Sussex Gardens), כביש ה-A4209.

## קישורים חיצוניים

* מפת השכונה

קטגוריה:לונדון: שכונות
קטגוריה:וסטמינסטר
מנאף טלאס

**מנאף טלאס** (בערבית: **مناف طلاس**; נולד 1964) היה מפקד בכיר במשמר הרפובליקה של סוריה ומקורב לנשיא בשאר אל-אסד, עד שערק משורות הצבא הסורי ב-3 ביולי 2012 וככל הנראה חבר לכוחות צבא סוריה החופשית. טלאס הוא בנו של מוסטפא טלאס, שר ההגנה, מבכירי המשטר הסורי והיה חבר קרוב של באסל אל-אסד בנו הבכור של הנשיא לשעבר חאפז אל-אסד, עד שבאסל נהרג בתאונת דרכים בשנת 1994, לאחר מכן התחבר גם עם בשאר אל-אסד שהיה חברו ללימודים במכללה הצבאית.

לאורך שירותו בצבא הסורי, נחשב טלאס לחבר נאמן ושירת בעמדות מפתח חשובות והוא אף היה חבר במועצה המרכזית של מפלגת הבעת'. במהלך מלחמת האזרחים בסוריה והמהומות שהחלו בשנת 2011, שירת טלאס בתור מפקד חטיבה 104 של משמר הרפובליקה. ביולי 2012 ערק טלאס משורות הצבא וברח לטורקיה, ישנן עדויות לכך שהצטרף לכוחות המורדים.

## קישורים חיצוניים
* 
* 

קטגוריה:אנשי צבא סורים
קטגוריה:מלחמת האזרחים בסוריה: אישים
קטגוריה:עריקים
קטגוריה:בוגרי האקדמיה הצבאית בחומס
קטגוריה:סורים שנולדו ב-1964
50 תוכניות הטלוויזיה הטובות ביותר בכל הזמנים של TV Guide

שמאל|ממוזער|200px|שער המגזין
**50 תוכניות הטלוויזיה הטובות ביותר בכל הזמנים של TV Guide** (באנגלית: **TV Guide's 50 Greatest TV Shows of All Time**) היא רשימה של 50 סדרות טלוויזיה המשפיעות והמהנות ביותר בתרבות הפופ האמריקאית של המגזין TV Guide. הרשימה הופיעה במאי 2002 והיא הייתה השנייה מתוך סדרה של גיליונות מיוחדים לציון 50 שנה למגזין. 

50 התוכניות, נבחרו ודורגו על ידי עורכי TV Guide, בהתבססם על סדרות טלוויזיה שהתפרשו על פני יותר מחצי מאה של טלוויזיה. סרטי טלוויזיה, מיני-סדרות, ותוכניות מיוחדות לא נכללו ברשימה.

## הרשימה
התוכנית הישנה ביותר ברשימה היא המופע של אד סאליבן שהועלתה לאוויר בשנת 1948. התוכנית החדשה ביותר שהועלתה לרשימה היא "הסופרנוס", אשר שודרה לראשונה בשנת 1999. התוכנית שרצה במשך הזמן המועט ביותר היא משפחה אמריקאית, אשר רצה במשך 12 פרקים ועוד שני פרקי ספיישל. התוכנית שרצה לזמן הארוך ביותר ברשימה היא The Today Show של NBC אשר באוויר מאז 1952. לרשת NBC יש את הייצוג הנכבד ביותר של 17 תוכניות ברשימה, ל-CBS יש 16 תוכניות, ABC עם 8 תוכניות, ואילו HBO, FOX, PBS עם 2 תוכניות כל אחת ברשימה, ל-UPN תוכנית אחת ברשימה ("באפי ציידת הערפדים"), שאר התוכניות ברשימה ללא רשתות.

## קישורים חיצוניים
* TV Guide's 50 Best Shows of All Time: A 50th Anniversary Celebration, במסד הנתונים הקולנועיים IMDb (באנגלית)

## הערות שוליים

קטגוריה:סדרות טלוויזיה אמריקאיות
קטגוריה:דירוג
קטגוריה:ספיישלים טלוויזיוניים אמריקאים
קרישטוף באטורי

**קרישטוף באטורי** "שומיואי" (בהונגרית: Somlyói **Báthory Kristóf**,  1530 סילאג' שומיו – 27 במרץ 1581 אלבה יוליה) היה שליט (ווייבוד) טרנסילבניה, אחיו של סטפאן באטורי, נסיך טרנסילבניה ומלך פולין.

## ביוגרפיה
קרישטוף באטורי נולד בשנת 1530 בסילאג' שומיו, כיום - שימלאו סילבאניי ברומניה, כבן הבכור מבין שמונת ילדיהם של אישטוואן באטורי (1534-1477), בעבר שליט טרנסילבניה, ושל אשתו, קטלין טלגדי (1492–1547).

קרישטוף באטורי נשלח על ידי מלכת איזבלה של הונגריה לכמה שליחויות בחו"ל. בין השאר ביקר בשנת 1557 בחצר המלך צרפת, אנרי השני, בפריז, במטרה להשיג הסכמה ועזרה לשחרור הערים ליפה, טמשוואר ונאג'בצ'קרק משליטת האימפריה העות'מאנית.
שירת כאחד ממפקדיו של המלך הצעיר יאנוש ז'יגמונד. ב-1565 הצליח לגרש את כוחותיו של לזרוס פון שוונדי מחוסט.
בשנת 1571 התחתן עם ארז'בט בוצ'קאי, אחותו הקטנה של אישטוואן בוצ'קאי.
בשנים 1571–1576 כיהן כקפטן של העיר נאג'ווארד.
בשנת 1576 כשאחיו הקטן, שליט טרנסילבניה, אישטוואן באטורי, עלה על כס המלכות של פולין בשם סטפאן, קרישטוף נתבקש על ידו לכהן כשליט של טרנסילבניה, בשמו. סטפאן שמר לעצמו את התואר של נסיך טרנסילבניה.

בימי שלטונו של קרישטוף באטורי נעשו עבודות בנייה רבות בהשפעת אמנות הרנסאנס, אחת המפורסמות שבהן - ביצור המצודה של חוסט בשנת 1577.
כפי שנרשם על שערי המצודה "Hoc opus inssit fieri Magnificus dominus Christophorus Bathory de Somlyo, Vayvoda Transilvaniae, comes Sicolarum, anno Domini millesimo quingentesimo septnagesimo septimo-"
("עבודות אלה בוצעו בפקודת השליט המפואר, כריסטופור באטורי שומיאי, ווייבוד של טרנסילבניה ורוזן הסקלרים, בשנת האדון, 1577").
בדומה לאחיו סטפאן באטורי, קרישטוף תמך במוסדות הישועים והפקיד את חינוך בנו ז'יגמנד באטורי בידיהם.

קרישטוף באטורי נפטר באלבה יוליה כשלושה שבועות אחרי שאשתו מתה תוך כדי לידה. במקומו הועלה על כס שליטי טרנסילבניה אחיו הקטין, ז'יגמונד באטורי. השלטון הרשמי בטרנסילבניה נשאר בידי האח, מלך פולין, סטפאן באטורי, עד מותו שלו בשנת 1586. כאפוטרופוס של ז'יגמונד, יאנוש גיצי ניהל בפועל את ענייני הנסיכות האוטונומית.
## הנצחה
*אנדרטה של קרישטוף באטורי מעל מצבתו בכנסייה באלבה יוליה עוצבה על ידי הפסל והאדריכל הפלמי וילם ואן דן בלוקה, שהגיע בשנת 1584 לעיר הטרנסילבנית במטרה זו. אולם האנדרטה לא שרדה. ייתכן כי נהרסה על ידי הטורקים.

## משפחתו
קרישטוף באטורי היה נשוי לארז'בט (אליזבט) באטורי (נפטרה ב-15 בפברואר 1581), בתו של ג'יירג' בוצ'קאי ו
לזוג היו 4 ילדים:
*ז'יגמונד באטורי, (1613 - 1572) יורש הכתר של קרישטוף וסטפאן באטורי בראש נסיכות טרנסילבניה
*מיקלוש (1567 - 30 בינואר 1576)
*בולדיז'ר (בלטזר) (נפטר ב-19 במאי 1577)
*גריזלדה באטורי (נפטרה ב-1590), החל מ-12 ביוני 1583, אשתו השלישית של קנצלר של פולין, יאן זמויסקי
*יש סבורים שנולד להם עוד בן, שבלידתו נפטרה ארז'בט באטורי בפברואר 1581. אולם גורל אותו בן אינו ידוע.

## ראו גם
בית באטורי

## לקריאה נוספת
* Markó László: A magyar állam főméltóságai Szent Istvántól napjainkig. 2., bőv., jav. kiadás. Bp. 2006.

## קישורים חיצוניים

* לקסיקון ביוגרפי הונגרי
* "מטבעות ברומניה" באתר אפריסיטי, ראה מטבעות של קרישטוף באטורי ושל אשתו, ארז'בט באטורי
* 

קטגוריה:שליטי טרנסילבניה
קטגוריה:בית באטורי
קטגוריה:נוצרים רומים-קתולים הונגרים
קטגוריה:ילידי 1530
קטגוריה:נפטרים ב-1581
כדורגל באולימפיאדת אתונה (2004)

**[[אולימפיאדת אתונה (2004)]]** נערכה באתונה, יוון. תחרויות הכדורגל נערכו בין ה-11 באוגוסט ל-28 באוגוסט 2004. בטורניר הגברים השתתפו 16 נבחרות, ובטורניר הנשים השתתפו 12 נבחרות לאומיות.

## אצטדיונים

## טורניר הגברים
### הנבחרות שהעפילו
התחרות הייתה פתוחה לנבחרות עד גיל 23 תוך אפשרות חיזוק על ידי 3 כדורגלנים מבוגרים יותר.

התחרות הייתה מתוכננת ל-16 נבחרות. להלן ההקצאה:

* אירופה - 3 מקומות (48 נבחרות העפילו לתחרות), העפלה בהתאם לתוצאות של אליפות אירופה בכדורגל עד גיל 21 - 2004.
* אפריקה - 4 מקומות (45 נבחרות נרשמו), הפעלה דרך תחרות העפלה
* אסיה - 3 מקומות (36 נבחרות נרשמו), הפעלה דרך תחרות העפלה
* אמריקה הדרומית - 2 מקומות  (10 נבחרות נרשמו), הפעלה דרך תחרות העפלה
* אמריקה הצפונית - 2 מקומות (8 נבחרות נרשמו), הפעלה דרך תחרות העפלה
* אוקיאניה - 1 - (10 נבחרות נרשמו), הפעלה דרך תחרות העפלה
* המדינה המארחת - 1

### בית א'

### בית ב'

### בית ג'

### בית ד'

### שלב הנוקאאוט

### כובשים מצטיינים
;שמונה שערים
*  קרלוס טבס

;חמישה שערים
*  חוסה קרדוסו

;ארבעה שערים
*  אלברטו ג'ילארדינו
*  טנמה נדיאה
*  פרדי בריירו

## הדירוג הסופי

## טורניר הנשים
### הנבחרות שהעפילו
לראשונה נערכו תחרויות העפלה.

* UEFA - במקום תחרות העפלה סוכם שנציגים יהיו גרמניה (אלופת העולם) ושוודיה (סגנית).
* AFC - נערכה תחרות בהשתתפות 15 נבחרות
* CAF - נערכה תחרות בהשתתפות 12 נבחרות
* CONCACAF - נערכה תחרות בהשתתפות 8 נבחרות
* CONMEBOL - הוסכם שברזיל כאלופת היבשת תהיה הנציגה
* OFC - נערכה תחרות בהשתתפות 3 נבחרות

### בית א'

### בית ב'

### בית ג'

### שלב הנוקאאוט
לרבע הגמר העפילו הקבוצות שסיימו במקומות הראשון והשני וכן שתי נבחרות עם המאזן הטוב ביותר מהמקום השלישי, בניכוי המסשחק נגד המקום הרביעי (בבית עם 4 קבוצות).

### הדירוג הסופי

### כובשות מצטיינות
;חמישה שערים
*  כריסטיאן רוזריה
*  בירגיט פרינץ

;ארבעה שערים
*  אבי וומבאך

;שלושה שערים
שלוש כדורגלניות

## קישורים חיצוניים

* נתונים מאתר rsssf
* נתונים מאתר אולימפי
* נתונים מאתר פיפ"א - תחרות הגברים
* נתונים מאתר פיפ"א - תחרות הנשים
* נתונים מאתר transfermarkt
* משחק הגמר בתחרות גברים - נתונים מפורטים
* משחק הגמר בתחרות הנשים - נתונים מפורטים
*דו"ח טכני של פיפ"א

*
2004
קטגוריה:ענפי ספורט באולימפיאדת אתונה (2004)
אולימפיאדת אתונה
פבזנר

קטגוריה:שמות משפחה אשכנזיים
קטגוריה:שמות משפחה טופונימיים
מחלף שרה

**מחלף שרה** הוא מחלף המחבר את כביש 25 עם כביש 40 ("עוקף באר שבע").

המחלף הוא בצורת מחלף יהלום, כשכביש 40 חוצה בגשר מעל כביש 25. הפנייה אל הגשר או הירידה ממנו מתבצעים באמצעות רמפות הנפגשות בשני צמתים מרומזרים על כביש 25 משני צידי הגשר.

עד שנת 2010 היה קיים במקום צומת והוא הוסב למחלף שהוקם במסגרת סלילת כביש "עוקף באר שבע".

שרה, מחלף
קטגוריה:באר שבע: תחבורה
שרה
שרה
מחלף חטיבת הנגב

**מחלף חטיבת הנגב** הוא מחלף המקשר בין כביש 40 לכביש 60 ומשמש ככניסה המזרחית לבאר שבע, בדרך אליהו נאוי (בעבר דרך חברון). 

הכניסה מכיוון כביש 60 לבאר שבע אופיינה שנים רבות בפקקי תנועה רבים בשל תנועה כבדה של כלי רכב, בשנת 2007 החלה בניית המחלף במקום הצומת שהיה קיים במקום שנים רבות, על מנת לתת מענה לבעיות התחבורה במקום.

המחלף שנחנך בשנת 2010 דומה בצורתו למחלף עלה תלתן חלקי והתנועה בכביש 40 ובכביש 60 מתנהלת ברצף וללא עצירה ברמזור כאשר הפניות מכביש 40 לכביש 60 מתבצעות באמצעות רמפות מיוחדות ללא עצירה ברמזור, ואילו הפניות מכביש 60 אל כביש 40 צפונה גם היא באמצעות רמפה סיבובית והמעבר אל כביש 40 דרומה היא באמצעות ירידה אל נתיב שרות מיוחד ובו רמזור מתחת גשר כביש 60 וממנו רמפת עליה לכביש 40.

## הערות שוליים

חטיבת הנגב, מחלף
קטגוריה:באר שבע: תחבורה
חטיבת הנגב
חטיבת הנגב
חטיבת הנגב
One More Night

**One More Night** (בעברית: **לילה אחד נוסף**) הוא שיר של הלהקה האמריקאית מארון 5. השיר יצא ב-19 ביוני 2012 כסינגל השני מאלבום האולפן הרביעי של הלהקה, *[[Overexposed]]*.

השיר נכתב על ידי אדם לוין, שלבאק, מקס מרטין וסוואן קוטצ'ה והופק על ידי מקס מרטין ושלבאק.

סגנון השיר הוא פופ עם נגיעות של רגאיי, והוא הגיע למקום הראשון במצעד הבילבורד הוט 100.

## קליפים
הלהקה פרסמה שני קליפים לשיר. הראשון היה קליפ ליריקה עם מילות השיר ששוחרר כשהשיר יצא לאור.

הקליפ הרשמי, בו מופיעים חברי הלהקה, יצא כשבוע לאחר מכן. הקליפ נפתח בתמונה של שני דגי זהב שוחים בקערה, לצד תמונות של משפחה, ונמשך לתוך בוקר בחיי משפחה אידיאלית: אמא, אבא ותינוקת. תוך כדי התמונות מחיי המשפחה מראים את האב (אדם לוין), מתאגרף שמתאמן ומשקיע בעבודתו. הוא יוצא לקרב חשוב, על אף שאשתו לא מרוצה, ובמקביל להתנהלות הקרב בזירה, האישה אורזת את חפציה. בסופו של דבר הוא מנצח בקרב, אך חוזר לבית ריק, ומגלה שאיבד את הדברים החשובים באמת בחיים. האישה והתינוקת נעלמו וכל מה שנשאר לו אלו הם שרידי המקצוע שלו - גביעים, חבל קפיצה, כמה תמונות ודג זהב בודד.

האישה בקליפ מגולמת על ידי השחקנית מינקה קלי והתינוקת היא לוסיה, בתו של מנהל ההופעות של הלהקה.

## קישורים חיצוניים

קטגוריה:שירי מארון 5
קטגוריה:שירים באנגלית
קטגוריה:שירים שנכתבו על ידי מקס מרטין
קטגוריה:שירים שנכתבו על ידי שלבאק
קטגוריה:שירים שהופקו על ידי מקס מרטין
קטגוריה:שירים שהופקו על ידי שלבאק
קטגוריה:שירים על לילות
קטגוריה:שירים על מיניות
קטגוריה:סינגלים שהגיעו למקום הראשון בניו זילנד
קטגוריה:סינגלים שהגיעו למקום הראשון במצעד הבילבורד הוט 100
M55

**M55** (מ-**Messier 55**, נקרא גם **NGC 6809**) הוא צביר כדורי בקבוצת הכוכבים קשת, הנמצא במרחק של כ-17,600 שנות אור ממערכת השמש וכולל למעלה מ-100,000 כוכבים.

## היסטוריה
הצביר התגלה על ידי ניקולא לואי דה לאקאי ב-16 ביוני 1752 בעת שעסק בתצפיות אסטרונומיות בדרום אפריקה ותואר על ידו כערפילית הדומה לגרעין של שביט. שארל מסיה ניסה לאתר את הצביר בשנת 1764 אך לא הצליח בשל קרבתו של הצביר לאופק הדרומי כאשר הוא נצפה מאירופה. ב-24 ביולי 1778 הוא הצליח לאתרו וכלל אותו בקטלוג מסיה כאשר הוא מציין שזו ערפילית שנראית כמו כתם לבן, בהירותה אחידה ולא ניתן לראות בתוכה כוכבים. בשנת 1783 זיהה האסטרונום ויליאם הרשל שזהו צביר כוכבים ובשנת 1834 ציין ג'ון הרשל שהצביר אינו דחוס במיוחד.

בהירות נראיתו של הצביר היא מדרגה 6.3 כך שניתן להבחין בו באמצעות משקפת ממיקום שאינו צפוני מדי, אך נחוץ טלסקופ כדי להבחין בכוכבי הצביר, שהבהירים שבהם הם מדרגת בהירות 13. הצביר נמצא כ-10 מעלות מצפון-צפון-מזרח לכוכב α בקשת וכ-8.25 מעלות ממזרח לכוכב אסקלה (ζ בקשת).

## מאפייני הצביר
M55 נמצא במרחק של כ-17,600 שנות אור ממערכת השמש וכ-12,400 שנות אור ממרכז הגלקסיה. קוטרו של הצביר כ-100 שנות אור כך שגודלו הזוויתי הוא כ-19 דקות קשת – כשני שלישים מקוטרו של הירח המלא. מסתו של הצביר מוערכת בכ-269,000 מסות שמש ועוצמת ההארה שלו היא מעט פחות מ-100,000 שמשות. הספקטרום הכולל של אור הצביר מתאים לסוג ספקטרלי F4.

עד היום התגלו בצביר 55 כוכבים משתנים, כרבע מהם כוכבים כפולים לוקים וכרבע מסוג משתני RR בנבל. הצביר מתרחק ממערכת השמש במהירות של כ-175 ק"מ בשנייה.

הצביר דליל יחסית, כך שמחצית ממסתו נמצאת בכדור שקוטרו כ-30 שנות אור – כשליש מקוטר הצביר ואפילו במשקפת איכותית ניתן לראות שבהירותו של הצביר אינה אחידה.

## קישורים חיצוניים

* M55 בקטלוג מסיה באתר SEDS.
* 

## הערות שוליים

קטגוריה:קבוצת הכוכבים קשת
55
55
מחלף אלישמע

**מחלף אלישמע** הוא מחלף המחבר את כביש 40 עם כביש הרוחב 531. במחלף עוברת מסילת השרון, בין נתיביו של כביש 531.

המחלף ששמו כשם היישוב הסמוך אלישמע נפתח לתנועה בשנת 2002 בעת סלילת כביש 531, וצורתו כמחלף יהלום כשכביש 40 חוצה בשני גשרים עיליים את כביש 531 שעובר מתחתיו ובשני קצוות הגשר יש רמזורים המיועדים לפניה להשתלבות לכביש 531 או ליציאה ממנו.  

בשנת 2010 פורסם כי זהו קטע הכביש המסוכן ביותר בישראל.

## הערות שוליים

אלישמע
קטגוריה:מחלפי יהלום
קטגוריה:כפר סבא: תחבורה
אלישמע
כדורגל באולימפיאדת ברצלונה (1992)

**[[אולימפיאדת ברצלונה (1992)]]** נערכה בברצלונה, ספרד. תחרויות הכדורגל נערכו בין ה-24 ביולי 1992 ל-8 באוגוסט 1992. 

בהתאם להחלטת פיפ"א התחרות הייתה פתוחה לנברחות עם כדורגלנים לגיל עד 23. זו הייתה האולימפיאדה האחרונה בה לא נערכה תחרות לנבחרות נשים. בטורניר הגברים השתתפו 16 נבחרות.

במשחקים נכשבו 87 שערים (2.7 בממוצע למשחק) ובאצטדיונים נוכחו 466,300 צופים.
## אצטדיונים

## הנבחרות שהעפילו
התחרות הייתה מתוכננת ל-16 נבחרות. להלן ההקצאה:

* אירופה - 4 מקומות (32 נבחרות נרשמו), העפלה בהתאם לתוצאות של אליפות אירופה בכדורגל עד גיל 21 - 1992.
* אפריקה - 3 מקומות (32 נבחרות נרשמו), הפעלה דרך תחרות העפלה
* אסיה - 3 מקומות (30 נבחרות נרשמו), הפעלה דרך תחרות העפלה
* אמריקה הדרומית - 2 מקומות  (10 נבחרות נרשמו), הפעלה דרך תחרות העפלה
* אמריקה הצפונית - 2 מקומות (4 נבחרות נרשמו), הפעלה דרך תחרות העפלה
* אוקיאניה - 1 - הפעלה לאחר משחק נגד נבחרת שזכתה במקום המישי באליפות אירופה בכדורגל עד גיל 21 - 1992.
* המדינה המארחת - 1

## שלב הבתים
### בית א'

### בית ב'

### בית ג'

### בית ד'

## שלב הנוקאאוט

## הכובשים המצטיינים
; שבעה שערים
*  אנדז'יי יוסקוביאק

; שישה שערים
*  קואמי איו

; חמישה שערים
* קיקו

## הדירוג הסופי

הערה:הדירג לפי הנתונים באתר האולימפי

## קישורים חיצוניים

* כדורגל באולימפיאדת ברצלונה באתר rsssf
* נתונים מאתר אולימפי
* נתונים מאתר פיפ"א
* נתונים מאתר transfermarkt
* משחק הגמר - נתונים מפורטים
* FIFA Technical Report (Part 1), (Part 2), (Part 3) and (Part 4)

## הערות שוליים

*
1992
קטגוריה:ענפי ספורט באולימפיאדת ברצלונה (1992)
קטגוריה:ברצלונה: תחרויות כדורגל
קטגוריה:תחרויות כדורגל בספרד
אליהו מפרארה

**אליהו מ[[פרארה]]** (או **אליהו מפררה** או **אליהו מפירארא**) היה יהודי-איטלקי מהעיר פרארה אשר נסע לארץ ישראל בתחילת המאה ה-15.

## מסעו בארץ ישראל
[שמאל|ממוזער|250 פיקסלים|מפה ארץ ישראל והמזרח התיכון, [1550]]  
הוא הגיע אל ירושלים ביום כ"ו באייר קצ"ה 1435, לאחר מסע סוער, שבמהלכו איבד את בנו ונכדו. הביבליוגרף אברהם יערי, כתב: "סמוך לבואו באו אליו נכבדי הקהל בירושלים וביקשוהו ללמד לעם בבית הכנסת פרק במשנה תורה להרמב"ם וגם הלכה בבית-המדרש. ואחר כך מינוהו לדיין". 

הוא כתב כמה מכתבים אל אשתו וילדיו, אותם השאיר בעירו פרארה, אך רק אחת מהאיגרות הללו, המתוארכת לשנת 1438 השתמרה. 
איגרתו, שנכתבה בפרוזה קלה, פורסמה מאוחר יותר באוסף "דברי חכמים" (מץ, 1853) ותורגמה על ידי כרמולי, תחת הכותרת "אהבת ציון". באיגרת הוא נותן תיאור של ירושלים, מספר על האגדות העכשוויות על בני ישראל, עשרת השבטים ונהר סמבטיון וכן מצהיר על כוונתו לבקר בחלקים אחרים של ארץ ישראל ומבטיח לשלוח תיאור של מה שראה שם. 
קטע של מכתב נוסף השתמר, ופורסם על ידי יצחק אקריש בספרו "קול המבשר" (קונסטנטינופול, 1577). 
מדבריו באיגרתו הנודעת על מגפת "דבר גדול" שהתפשטה בארץ ישראל ובסביבתה, ומידע נוסף הכלול במכתב הנוסף שלו שהשתמר, ביחס לפרקטיקה רפואית בירושלים, ניתן להסיק כי אליהו היה בעל ידיעה ברפואה. דבריו של אליהו נכללו גם בקובץ של יהודה דוד אייזנשטיין "אוצר מסעות", אשר ראה אור בשנת 1927.

## ראו גם
*יהדות העולם על ביתא ישראל: המאה ה-9 - המאה ה-15

## לקריאה נוספת
* איגרת ר' אליהו מפירארה, מירושלים, קצ"ה (1435), בתוך: אברהם יערי (עורך), **[[אגרות ארץ ישראל]]**, גבעתיים, הוצאת מסדה, 1971, עמ' 88-86.

## קישורים חיצוניים
* 

## הערות שוליים

קטגוריה:יהודים ויהדות בימי הביניים
קטגוריה:ארץ ישראל: נוסעים יהודים
קטגוריה:אנשי עליות קדומות לארץ ישראל
קטגוריה:התקופה הממלוכית בארץ ישראל
קטגוריה:תולדות ביתא ישראל
קטגוריה:רבנים איטלקים
קטגוריה:רבנים ארץ-ישראלים
קטגוריה:עולים לרגל לירושלים
קטגוריה:עולים לארץ ישראל במאה ה-15
קטגוריה:יהודי איטליה במאה ה-15
הקאט

**הקאט** היא מידת נפח לנוזלים שהייתה בשימוש התרבות המצרית הקדומה והתרבות הפיניקית. הקאט אחד שווה ערך לכ-4.8 ליטרים. באותה תקופה נוצרו כלי חרס מעוגלים שקיבולתם נמדדה בהקאטים. ההקף של כלי חרס כדורי, בעל קיבולת של חצי הקאט, הוא אמה מלכותית אחת (כ-52 ס"מ). סולם המידות של ההקאט הוא סולם בו עוברים משלב לשלב על ידי חילוק בשניים או הכפלה בשניים.
## קישורים חיצוניים
* Planetmath.org 
* ''PLoS ONE'', March 2012, 7(3):e33895. doi:10.1371/journal.pone.0033895 — Elena Zapassky, Yuval Gadot, Israel Finkelstein, Itzhak Benenson — '''An Ancient Relation between Units of Length and Volume Based on a Sphere'''
* Ancient jugs hold the secret to practical mathematics in Biblical times
*  (הודפס בעיתון "הארץ", 6 ביולי 2012, בעמוד 15 של החדשות, תחת הכותרת "מזוג לי בבקשה חצי הקאט יין אדום")

קטגוריה:יחידות מידה קדומות
קטגוריה:יחידות מידה: נפח
סויוז 27

**סויוז 27** (ברוסית: **Союз-27**) היא חללית סויוז שהמריאה ב-10 בינואר 1978 מקוסמודרום בייקונור שבקזחסטן לצורך ביצוע עגינה בתחנת החלל סאליוט 6.

## צוות
### בהמראה
* ולדימיר דז'ניבקוב - מפקד
* אולג מקארוב - מהנדס טיסה

### בנחיתה
* יורי רומננקו - מפקד
* גאורגי גרצ'קו - מהנדס טיסה

### צוות גיבוי
* ולדימיר קובליונוק - מפקד
* אלכסנדר איוואנצ'נקוב - מהנדס טיסה

## תיאור טיסה
"סויוז 27" שוגרה ב-10 בינואר 1978 מקוסמודרום בייקונור. החללית נבנתה על ידי תאגיד הטילים והחלל אנרגיה. זו הייתה חללית סויוז מדגם סויוז 7K-T.

החללית הייתה צריכה לעגון בתחנת חלל סאליוט 6 ולהביא משלחת ביקור הראשונה. העגינה בוצעה ב-11 בינואר לתא העגינה הקדמי. לאחר העגינה הצוות עבר לתחנת החלל בה כבר פעל צוות של משלחת מס' 1. במשך 5 ימים הצוות של 4 אנשים ביצע מספר ניסויים בתחום הטכנולוגי, צילומי כדור הארץ ותצפיות אסטרונומיות. הקוסמונאוטים שהגיעו לחלל בחללית "סויוז 27" חזרו לכדור הארץ בחללית סויוז 26.
 
חללית "סויוז 27" נותרה מחוברת לתחנת החלל.

ב-16 במרץ 1978 הקוסמונאוטים שהגיעו לחלל בחללית סויוז 26 (יורי רומננקו, גאורגי גרצ'קו) נכנסו לתא חללית "סויוז 27", התנתקו מתחנת החלל וחזרו לכדור הארץ לאחר שהייה של 96 יממות בחלל.

תחנת החלל נותרה לא מאוישת עד להגעת משלחת מס' 2.

## קישורים חיצוניים

* נתוני המשימה
* נתונים מאנציקלופדיית החלל

קטגוריה:תוכנית סויוז
קטגוריה:1978 בברית המועצות
סויוז 28

**סויוז 28** (ברוסית: **Союз-28**) הייתה חללית סויוז שהמריאה ב-2 במרץ 1978 מקוסמודרום בייקונור שבקזחסטן במסגרת תוכנית אינטרקוסמוס. לראשונה היה בחלל נציג של מדינה שלישית, בנוסף לברית המועצות ולארצות הברית.

## צוות
* אלכסיי גוברב - מפקד
*  ולדימיר רמק - מהנדס טיסה

### צוות גיבוי
* ניקולאי רוקאבישניקוב - מפקד
* אולדריך פלצ'ק - מהנדס טיסה

## תיאור טיסה
"סויוז 28" שוגרה ב-10 בינואר 1978 מקוסמודרום בייקונור. החללית נבנתה על ידי תאגיד הטילים והחלל אנרגיה. זו הייתה חללית סויוז מדגם סויוז 7K-T.

החללית הייתה אמורה לעגון בתחנת החלל סאליוט 6, ולהביא את המשלחת שעל סיפונה לשהות קצרה בתחנה. העגינה בוצעה ב-3 במרץ לתא העגינה הקדמי. לאחר העגינה הצוות עבר לתחנת החלל בה כבר פעל צוות של משלחת מס' 1. במשך 6 ימים ביצע הצוות בן ארבעת הקומונאוטים מספר ניסויים בתחום הטכנולוגי, הביולוגי והרפואי. 

הקוסמונאוטים שהגיעו לחלל בחללית "סויוז 28" נכנסו לתא החללית ב-10 במרץ 1978, התנתקו מתחנת החלל וחזרו לכדור הארץ.

לטיסה הייתה חשיבות פוליטית גדולה, לאור אי-הפופולריות של המשטר הקומוניסטי בצ'כוסלובקיה.

## קישורים חיצוניים

* נתוני המשימה
* נתונים מאנציקלופדיית החלל

קטגוריה:תוכנית סויוז
קטגוריה:1978 בברית המועצות
מחלף רמלוד

**מחלף רמלוד** הוא מחלף המחבר את כביש 40 עם כביש 44. המחלף משמש ככניסה לערים רמלה ולוד ומכאן שמו.

מחלף רמלוד מאפשר נסיעה רציפה וללא רמזור בכביש 40 שעובר מעל כביש 44 בגשר עילי כאשר הפניות אל כביש 44 מתבצעות באמצעות רמפות סיבוביות על מנת לאפשר זרימת התנועה ללא עצירה, לעומת זאת הפניות אל כביש 44 נעשות באמצעות שני צמתים מרומזרים הממוקמים בשני צידי הגשר.

המחלף הוקם בשנת 2001 כאשר נסלל כביש 40 בקטע "עוקף רמלה", בנייתו לוותה בהתנגדות של תושבים בשכונת הרכבת ברמלה שטענו כי המחלף מפריד אותם מהעיר ובעצם כולא אותם בין שני הכבישים ובשל כך התעכבה מעט בניית המחלף.

## הערות שוליים

רמלוד, מחלף
קטגוריה:רמלה: תחבורה
קטגוריה:לוד: מבנים
קטגוריה:לוד: תחבורה
רמלוד
רמלוד
מדרש משלי

ממוזער
**מדרש משלי** הוא מדרש על ספר משלי המבוסס על דבריהם של חכמי המשנה. מחברו, שחי כנראה לפני כ-1,300 שנה בבבל, ליקט פירושים של תנאים על פסוקים שונים בספר משלי, סידר אותם לפי סדר הפרקים, ואף קישר בין פירושים על פסוקים סמוכים, מה שהופך את המדרש ליצירת אמנות בפני עצמה.

## מהדורות
* **מדרש משלי**: יצא עתה לאור עולם על פי כ"תי ... ועפ"י הוצאה ... מקאנשטאנטינא משנת רע"ב ... עם הערות ותקונים ומראה מקומות ובאור ועם מבוא ... ממני שלמה באבער, וילנה: האלמנה והאחים ראם, תרנ"ג 1893.
* **מדרש משלי: על פי כתב-יד ואטיקן 44 EBR.&lrm;**, עם שינויי גרסאות מכל כתבי-היד ודפוסים הראשונים ועם מבוא, מראי מקומות וביאורים קצרים, הנקראים "מקור ברוך"; יוצא לאור על ידי ברוך בן מאיר הלוי וויסאָצקי, ניו יורק: בית המדרש לרבנים באמריקה, תש"ן.

## קישורים חיצוניים

* 
* 
* 
* מדרש משלי (על פי כתבי יד ובצירוף ניתוח מילוני), באתר המילון ההיסטורי ללשון העברית

## הערות שוליים

קטגוריה:מדרשי אגדה
קטגוריה:ספרי מדרשים
קטגוריה:קצרמר יהדות
קטגוריה:משלי
מחלף אכסאל

**מחלף אכסאל** הוא מחלף המחבר את הכפר אכסאל לכביש 60 המשמש ככניסה לערים נצרת ונוף הגליל.

המחלף נפתח לתנועה בסוף שנת 2008 עם סלילת התוואי החדש של כביש 60 בקטע שבין המחלף לנוף הגליל במקום הדרך המפותלת שהייתה בתוך העיר נצרת.

את כביש 60 חוצה גשר הקרוי על שמו של רפאל איתן כביש הגישה מנצרת לאכסאל, ומהכביש לנצרת ישנם נתיבי השתלבות ויציאה לכביש 60 בתוואי החדש בכיוון נוף הגליל ומנהרת אכסאל.

אכסאל, מחלף
קטגוריה:נצרת: תחבורה
קטגוריה:נצרת: מבנים
קטגוריה:נוף הגליל: תחבורה
קטגוריה:נוף הגליל: מבנים
אכסאל
כדורגל באולימפיאדת סיאול (1988)

**[[אולימפיאדת סיאול (1988)]]** נערכה בסיאול, קוריאה הדרומית. תחרויות הכדורגל נערכו בין ה-17 בספטמבר 1988 ל-1 באוקטובר 1988. כמו בשנת 1984 היה מותר לשתף שחקנים מקצועיים אך לגבי נבחרות חברות ב UEFA או CONMEBOL היה אסור לשתף כדורגלנים שהשתתפו בתחרויות גביע העולם בכדורגל.

התחרות כללה 32 משחקים בהם נכבשו 95 שערים (3 בממוצע). במשחקים נוכחו 733,712 צופים. 

רומאריו (ברזיל) כבש 7 שערים וזכה בתואר מלך השערים. 

## אצטדיונים

## הנבחרות שהעפילו
התחרות הייתה מתוכננת ל-16 נבחרות. להלן ההקצאה:

* אירופה - 5 מקומות (27 נבחרות נרשמו)
* אפריקה - 3 מקומות (27 נבחרות נרשמו)
* אסיה - 2 מקומות (25 נבחרות נרשמו)
* אמריקה הדרומית - 2 מקומות  (10 נבחרות נרשמו)
* אמריקה הצפונית - 2 מקומות (6 נבחרות נרשמו)
* אוקיאניה - 1
* המדינה המארחת - 1

## שלב הבתים
### בית א'

### בית ב'

### בית ג'

### בית ד'

## שלב הנוקאאוט

## הכובשים המצטיינים
;שבעה שערים
*  רומאריו

;שישה שערים
*  איגור דוברובולסקי
*  קלושה בוואליה

;חמישה שערים
*  אלכסיי מיכאיליצ'נקו

;ארבעה שערים
*  יורגן קלינסמן

## הדירוג הסופי

הערה:הדירג לפי הנתונים באתר האולימפי

## נבחרת ישראל
נבחרת ישראל התמודדה על העפלה במסגרת אוקיאניה. היא לא הצליחה להעפיל לתחרות אולימפית.

## קישורים חיצוניים

* כדורגל באולימפיאדת סיאול באתר rsssf
* נתונים מאתר אולימפי
* נתונים מאתר פיפ"א
* נתונים מאתר transfermarkt
* נתונים מאתר התאגדות לכדורגל
* משחק הגמר - נתונים מפורטים
*FIFA Technical Report (Part 1), (Part 2), (Part 3) and (Part 4)

## הערות שוליים

*
1988
קטגוריה:ענפי ספורט באולימפיאדת סיאול (1988)
בלאס

קטגוריה:שמות משפחה ביהדות עיראק
קטגוריה:שמות פרטיים ספרדיים
פיטר היגס

**פיטר וויר היגס** (באנגלית: **Peter Ware Higgs**; 29 במאי 1929 – 8 באפריל 2024) היה פיזיקאי בריטי ופרופסור באוניברסיטת אדינבורו, חתן פרס נובל לפיזיקה לשנת 2013.

## ביוגרפיה
פיטר היגס נולד ב-1929 בניוקאסל, לאב שהיה מהנדס קול ב-BBC. עקב מחלת אסתמה ונדודי המשפחה בעקבות עבודת אביו החמיץ היגס חלק מהלימודים בבית הספר ולמד בביתו. בחלק מילדותו ונעוריו התגורר עם אמו בבריסטול, בזמן שאביו שהה בבדפורד לרגל עבודתו. בשנת 1947 החל ללמוד בקינגס קולג' לונדון, ושם קיבל בשנת 1950 תואר ראשון בפיזיקה ובשנת 1952 – תואר שני. בשנת 1954 קיבל תואר דוקטור בפיזיקה מולקולרית על עבודה שכותרתה 'Some problems in the theory of molecular vibrations'.

את עיקר הקריירה האקדמית שלו עשה באוניברסיטת אדינבורו, ממנה פרש בשנת 1996 כפרופסור אמריטוס.

היגס ידוע בעיקר בזכות הצעה שהעלה בשנות השישים של שבירת סימטריה ספונטנית של הכוח האלקטרו-חלש אשר מסבירה את מקור המסה של חלקיקי יסוד ושל בוזוני W ו-Z. תאוריה זאת, הקרויה על שמו "מנגנון היגס", הוצעה על ידי מספר פיזיקאים במקביל, וחזתה את קיומו של חלקיק חדש, בוזון היגס. ב-4 ביולי 2012 הודיעו קבוצות מחקר במרכז המחקר CERN שצפו בחלקיק בעל המאפיינים המשוערים של בוזון היגס.

היגס זכה למספר פרסים על עבודתו, בהם מדליית דיראק (1997), פרס וולף (2004), מדליית אוסקר קליין (2009) ומדליית קופלי (2015). היגס סירב לקבל את פרס וולף במחאה על "הכיבוש הישראלי בשטחים". לאחר גילוי החלקיק במאיץ החלקיקים ב-CERN, הוענק להיגס פרס נובל לפיזיקה, יחד עם פרנסואה אנגלר.

## קישורים חיצוניים

* 

* פיטר היגס, באתר קרן וולף
* 
* 

## הערות שוליים

קטגוריה:פיזיקאים בריטים
קטגוריה:זוכי פרס וולף לפיזיקה
קטגוריה:בוגרי קינגס קולג' לונדון
קטגוריה:בעלי תואר דוקטור מקינגס קולג' לונדון
קטגוריה:זוכי מדליית קופלי
קטגוריה:עמיתי החברה המלכותית
קטגוריה:מעוטרי מסדר עמיתי הכבוד
קטגוריה:זוכי פרס נובל לפיזיקה
קטגוריה:זוכי פרס נובל בריטים
קטגוריה:זוכי מדליית יוז
קטגוריה:זוכי מדליית אוסקר קליין
קטגוריה:זוכי פרס נסיך אסטוריאס למחקר טכני ומדעי
קטגוריה:בריטים שנולדו ב-1929
קטגוריה:בריטים שנפטרו ב-2024
סאדאלמליק

**סַאדְאַלְמֵלִיק** (מערבית: **سعد الملك** - "סַעְד אַל-מַלִיק" - מזלו של המלך) או **α בדלי** הוא הכוכב השני בבהירותו בקבוצת הכוכבים דלי עם בהירות נראית מדרגה 2.94. מקור שמו לא ידוע, אך הוא יחד עם שניים מהכוכבים הסמוכים אליו נקראים "כוכבי המזל", האחרים הם סאדאלסוד (בר המזל מבין בעלי המזל, β בדלי) וסאדאכביה (מזלו של הבית, γ בדלי). סאדאלמליק הוא גם אחד הכוכבים הבולטים הקרובים ביותר לקו המשווה השמימי - כשליש מעלה בלבד ממנו (הכוכב הבהיר היחיד שקרוב ממנו לקו המשווה השמימי הוא מינטקה). כ-8 מעלות ממערב לו נמצא הצביר הכדורי M2.

## תכונות
סאדאלמליק הוא על-ענק צהוב מסוג ספקטרלי G2 Ib, מסתו כ-6.5 מסות שמש ורדיוסו קרוב ל-45 רדיוסי שמש. טמפרטורת פניו כ-5,200 קלווין והוא מאיר בעוצמה של פי 1,500 מעוצמת ההארה של השמש. הכוכב נמצא במרחק של כ-523 שנות אור ממערכת השמש, דומה למרחקם של סאדאלסוד ושל אניף שגם הם על-ענקים, ונראה שלשלושתם כיוון תנועה דומה, כך שייתכן שהם נוצרו באותה סביבה. גילו של סאדאלמליק מוערך בכ-53 מיליון שנים והוא נמצא בשלב התפתחות מתקדם כאשר המימן שבליבתו כבר אזל והוא מתיך הליום לפחמן. כאשר יאזל גם ההליום הוא צפוי להפוך לננס לבן.

במרחק זוויתי של מעט פחות מ-2 דקות קשת מסאדאלמליק נמצא כוכב עמום מאוד עם בהירות מדרגה 12. לא ידוע אם השניים קשורים כבידתית זה לזה או רק נמצאים במקרה על אותו קו ראייה, אך אם הם אכן קשורים, אז המרחק ביניהם הוא לפחות רבע שנת אור או למעלה מ-17,000 יחידות אסטרונומיות, וזמן ההקפה שלהם זה את זה הוא מאות אלפי שנים.

## קישורים חיצוניים
* סאדאלמליק, האתר של ג'ים קלר
* 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:קבוצת הכוכבים דלי
קטגוריה:על-ענקים מסוג G